L 258/10
FI
Euroopan unionin virallinen lehti
5.10.2022
42.
toteaa, ettei yhdessäkään Strasbourgissa sijaitsevassa parlamentin kiinteistössä ole tällä hetkellä aurinkosähköpa­ neeleita, sillä niissä on painotettu tehokkaampia energiansäästökeinoja asentamalla uusia erittäin tehokkaita lämpöpumppuja; panee merkille, että toteutettavuustutkimukset, joiden perusteella Strasbourgin rakennusten katoille päätettiin olla asentamatta aurinkokeräimiä, ovat vuodelta 2011, ja muistuttaa, että keräinten hinnat ovat laskeneet yli 80 prosenttia vuodesta 2010; kehottaa puhemiehistöä arvioimaan aurinkosähköpaneelien asentamista vuoteen 2023 mennessä ottaen huomioon teknisen toteutettavuuden ja kustannustehokkuuden;
43.
suhtautuu myönteisesti lämpöpumppujen asentamiseen ja sähkön ja lämmön yhteistuotantoon Strasbourgin ja Brysselin rakennuksissa sähkön ja lämmön tuottamiseksi uusiutuvista energialähteistä; pitää lisäksi myönteisenä, että Luxemburgissa sijaitsevan uuden Adenauer-rakennuksen rakentamisessa käytettiin uusinta käytettävissä olevaa ympäristötekniikkaa, mukaan lukien maalämpöä ja aurinkoenergiaa, ja että rakennuksessa hyödynnetään päivänvaloa täysimääräisesti; kehottaa parlamenttia lisäämään edelleen uusiutuvan energian osuutta energialähteiden yhdistelmässään ja erityisesti energiantuotannossa ja luopumaan asteittain fossiilisista polttoaineista mahdollisimman pian; kehottaa parlamenttia julkaisemaan kaikkien rakennustensa energiatehokkuus­ todistukset;
44.
muistuttaa, että tehokkaat valaistusratkaisut ovat rakennusten kestävyyden kannalta olennainen tekijä; pitää myönteisenä, että nykyisten valonlähteiden korvaamista energiaa säästävillä LED-lampuilla arvioidaan aina kun se on mahdollista ja toteutettavissa parlamentin rakennuksissa; pitää valitettavana, ettei kaikissa parlamentin kolmen toimipaikan työhuoneissa ole liiketunnistimia ja että useissa Spinelli-rakennuksen työhuoneissa ne eivät ilmeisesti toimi; kehottaa parlamenttia varmistamaan, että energiankulutuksen vähentämiseksi tiloihin asennetaan täysin toimivat liiketunnistimet, jos se on mahdollista;
45.
panee tyytyväisenä merkille, että syyskuussa 2020 valmistunut Wayenbergin päiväkodin laajennusosa Brysselissä on parlamentin ensimmäinen passiivitalo; kehottaa puhemiehistöä käynnistämään vuonna 2022 teknisiä tutkimuksia, joissa määritetään lisää mahdollisuuksia vähentää energiankulutusta edelleen ja lisätä uusiutuvan energian tuotantoa, ja toteuttamaan ne mahdollisimman pian;
46.
toteaa, että lähes kaksi kolmasosaa parlamentin hiilijalanjäljestä on peräisin henkilöliikenteestä; kehottaa pohtimaan, voitaisiinko vapaaehtoista etätyöskentelyä laajentaa tilanteen mukaan niin, että sitä voi tehdä useampana päivänä ja etänä voi hoitaa useampia tehtäviä, edellyttäen, että siitä ei aiheudu haittaa parlamentin toiminnalle; muistuttaa fyysisen läsnäolon tärkeydestä ja siitä, että parlamentti on perustanut tulevaa työtään käsitteleviä työryhmiä; kehottaa parlamenttia ottamaan huomioon fokusryhmien päätelmät; kehottaa asettamaan virkamatkoilla mahdollisuuksien mukaan etusijalle vähähiiliset liikennemuodot;
47.
pitää myönteisenä, että parlamentin autokannassa siirrytään asteittain päästöttömiin ajoneuvoihin; vaatii, että virkaautokannan on oltava täysin sähköinen viimeistään vuonna 2024;
48.
kehottaa lisäämään sähköajoneuvojen latauspisteiden määrää asianmukaisesti nykyisen ja lähitulevaisuuden kysynnän mukaisesti; kehottaa lisäämään polkupyörien pysäköintipaikkoja; kehottaa luomaan asianmukaisia pysäköintitiloja rahtipyörille, jotta varmistetaan, että tavallisten polkupyörien pysäköintipaikat ovat tavallisten pyöräilijöiden käytettävissä;
49.
panee merkille, että vuosina 2018–2020 parlamentin ruokahävikki oli 0,055–0,068 kilogrammaa tarjottua ateriaa kohti; suhtautuu myönteisesti parlamentin pyrkimyksiin vähentää ruokahävikkiä keräämällä ja toimittamalla ylijäämäelintarvikkeita avustusjärjestöille, jotka toimittavat niitä puutteenalaisille ihmisille; kehottaa parlamenttia tutkimaan edelleen, miten ruokahävikkiä voitaisiin vähentää entisestään;
50.
on tyytyväinen, että parlamentin itsepalveluruokaloiden ateriavalikoimaa on kasvatettu ja siihen on lisätty myös kestävämpiä vaihtoehtoja, sillä tarjolla on muun muassa monipuolinen valikoima kasvis- ja vegaanituotteita; ehdottaa, että parlamentin ruokaloissa tarjottavien kasvis- ja vegaaniaterioiden valikoimaa lisätään; pyytää lisäksi, että päivittäin olisi saatavilla vähintään yksi tuore gluteeniton ateriavaihtoehto ja että allergia- ja ruokavaliotiedot olisivat näkyvästi esillä ruokakorteissa tiskien vieressä;